یقین

یقین کا مطلب اللّٰہ کی ذات پر مکمل بھروسا اور اطمینان ہے۔ کوئی بھی شخص خواہ وہ کسی بھی مذہب کا ہو اس کا اپنے معبود پر یقین ہی اس کے مذہب کو زندگی بخشتاہے۔ دینِ اسلام کے ماننے والے اللّٰہ کی ذات پر یقین رکھتے ہیں۔کائنات کی تخلیق سے لے کر اس کے اندر ہر ہر چیز کو پیداکرنے والا،ہر ہر چیز کوعلم،زندگی اورموت دینے والا صرف ایک ہی ہے اور وہ اللّٰہ سبحانہ وتعالیٰ کی ذات ہے۔ ہماری زندگی کا نظام وہی چلا رہا ہے، اسی نے زندگی گزارنے کے لیے اپنی کتاب(قرآن مجید) نازل کی۔ اپنے انبیا علیہ السلام بھیجے۔ اگر انسان مظاہرِقدرت پر غور کرے تو کوئی چیز بے فائدہ نہیں اورنہ ہی کوئی چیز خود بخود وجود میں آسکتی ہے اور نہ کسی کو فائدہ دے سکتی ہے۔ یہی وہ غور ہے جو انسان کو اللّٰہ کی پہچان کراتا ہے پھر انسان کی یہ پہچان یقین میں بدلتی ہے اس طرح اس کی مذہبی زندگی آگے کو بڑھتی ہے۔

 اقسام و درجات 
یقین کو اسلامی فکر میں ایک بلند روحانی مرتبہ سمجھا جاتا ہے، جس کے مختلف مدارج بیان کیے گئے ہیں۔ علما و صوفیا کے نزدیک یقین کے پانچ درجے و منازل تسلیم کیے جاتے ہیں:مفتی اقتدار احمد خان۔ تفسیر نعیمی: جلد 14۔ لاہور: نعیمی کتب خانہ، پارہ 14، سورت 15، آیات 90 تا 99، "تفسیر صوفیانہ۔"

 اسم الیقین
 رسم الیقین
 علم الیقین
 عین الیقین
 حق الیقین

ان میں پہلا درجہ محض نام اور ظاہری پہچان پر مشتمل ہے، دوسرا رسم یا علامت کی سطح ہے، تیسرا درجہ یعنی علم الیقین عقل و دلائل کے ذریعے حاصل ہونے والا یقینی علم ہے۔ اس کے بعد عین الیقین آتا ہے جو مشاہدہ اور تجربہ کے ذریعہ حاصل ہونے والی بصیرت ہے۔ سب سے بلند مرتبہ حق الیقین ہے، جو حقیقت کے ساتھ براہِ راست وابستگی اور معرفتِ الٰہی میں کمال کو ظاہر کرتا ہے۔

 اثرات: کامیابی میں یقین کا کردار 
پہلا انعام ذہین کو نہیں بلکہ یقین کو ملتا ہے۔ اس لیے ہمیشہ اللہ تعالیٰ کی ذات اقدس پر پورا یقین رکھیں۔ کیونکہ ہر اچھے کام میں اللہ تعالیٰ کی مدد شامل ہوتی ہے۔

اس لیے یقین کامل بنا لیں کہ اللہ تعالیٰ کی مدد سے آپ ہر چیز کر سکتے ہیں۔ ہر مقصد میں کامیابی حاصل کر سکتے ہیں آپ جو کچھ کر رہے ہیں اگر آپ کو اس میں ناکام ہونے کا ذرہ سا بھی شک ہے۔ تو وہ کام نہ کریں۔ کیونکہ آپ ناکام ہو جائیں گے۔

آپ جس چیز کی توقع کرتے ہیں وہی حاصل کرتے ہیں۔ اگر آپ معجزے کی توقع کریں گے تو آپ کا دماغ اس معجزے کے لیے کام کرنا  شروع کر دے گا اور آپ وہ معجزہ کر دکھائیں گے۔

کامیابی کے لیے اونچے خواب اور سخت محنت کے علاوہ آپ کو کامیابی کی توقع بھی ہونی چاہیے۔ توقع کو حاصل کرنے کے لیے ضروری ہے کہ آپ کو اپنی صلاحیتوں پر،اپنی  خواہشات پر اور اپنی کامیابی پرمکمل  یقین ہو۔

یہ دنیا صرف ان لوگوں کے لیے بنی ہے۔ جن کو خود پر اعتماد ہوتا ہے جب آپ کو یقین ہو کہ آپ کر سکتے ہیں، تو کیسے خود بخود ظاہر ہو جاتا ہے۔ اس دنیا میں کوئی بھی چیز ناممکن نہیں ہے۔ صرف آپ کو اس کے حصول کامکمل  یقین ہونا چاہیے۔ 

زمرہ:اعتقاد